Document ID: 31994R3304

ΚΑΝΟΝΙΣΜΟΣ (ΕΚ) αριθ. 3304/94 ΤΗΣ ΕΠΙΤΡΟΠΗΣ της 21ης Δεκεμβρίου 1994 για τροποποίηση ορισμένων κανονισμών που αφορούν τα σιτηρά και το ρύζι μετά την προσχώρηση της Αυστρίας, της Φινλανδίας και της Σουηδίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Νορβηγίας, της Αυστρίας, της Φινλανδίας και της Σουηδίας (1), και ιδίως το άρθρο 169 παράγραφος 2,
Εκτιμώντας:
ότι η προσχώρηση της Αυστρίας, της Φινλανδίας και της Σουηδίας καθιστά απαραίτητη την κατάργηση του κανονισμού (ΕΟΚ) αριθ. 479/88 της Επιτροπής της 22ας Φεβρουαρίου 1988 περί λεπτομερειών εφαρμογής ετήσιας δασμολογικής κοινοτικής ποσόστωσης 2 500 τόνων μάλτας μη καβουρντισμένης που υπάγεται στον κωδικό ΣΟ 1107 10 99, που κατάγεται και προέρχεται από τη Φινλανδία (2) και την προσαρμογή των ακόλουθων κανονισμών:
- κανονισμός (ΕΟΚ) αριθ. 2145/92 της Επιτροπής της 29ης Ιουλίου 1992 για νέα οριοθέτηση των ζωνών προορισμού για τις επιστροφές ή τις εισφορές κατά την εξαγωγή και ορισμένα πιστοποιητικά εξαγωγής στον τομέα των σιτηρών και του ρυζιού (3),
- κανονισμός (ΕΟΚ) αριθ. 1533/93 της Επιτροπής της 22ας Ιουνίου 1993 για τον καθορισμό ορισμένων λεπτομερειών εφαρμογής του κανονισμού (ΕΟΚ) αριθ. 1766/92 του Συμβουλίου όσον αφορά τη χορήγηση επιστροφών κατά την εξαγωγή καθώς και τα μέτρα που θα ληφθούν σε περίπτωση διαταράξεως, στον τομέα των σιτηρών (4), όπως τροποποιήθηκε τελευταία από τον κανονισμό (ΕΚ) αριθ. 120/94 (5),
- κανονισμός (ΕΟΚ) αριθ. 1621/93 της Επιτροπής της 25ης Ιουνίου 1993 περί λεπτομερειών εφαρμογής του κανονισμού (ΕΟΚ) αριθ. 1766/92 του Συμβουλίου όσον αφορά το καθεστώς των εισφορών κατά την εισαγωγή στον τομέα των σιτηρών (6), όπως τροποποιήθηκε από τον κανονισμό (ΕΚ) αριθ. 795/94 (7)-
ότι, δυνάμει του άρθρου 2 παράγραφος 2 της συνθήκης προσχώρησης (8), τα όργανα των Ευρωπαϊκών Κοινοτήτων μπορούν να θεσπίσουν πριν από την προσχώρηση τα μέτρα που αναφέρονται στο άρθρο 169 της πράξης προσχώρησης, τα μέτρα δε αυτά αρχίζουν να ισχύουν με την επιφύλαξη και από την ημερομηνία ενάρξεως ισχύος της συνθήκης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Ο κανονισμός (ΕΟΚ) αριθ. 479/88 καταργείται.
2. Στο παράρτημα του κανονισμού (ΕΟΚ) αριθ. 2145/92, στον τίτλο "Ζώνη ΙΙ" στοιχείο γ), οι όροι "Σουηδία" και "Φινλανδία" διαγράφονται.
3. Στο άρθρο 14α του κανονισμού (ΕΟΚ) αριθ. 1533/93, οι όροι "στην Αυστρία" διαγράφονται.
4. Στο παράρτημα Ι του κανονισμού (ΕΟΚ) αριθ. 1621/93, οι αναφορές στη Σουηδία και στη Φινλανδία διαγράφονται.
Άρθρο 2
Ο παρών κανονισμός αρχίζει να ισχύει από την ημερομηνία και με την επιφύλαξη της ενάρξεως ισχύος της συνθήκης προσχώρησης της Νορβηγίας, της Αυστρίας, της Φινλανδίας και της Σουηδίας.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 1994.

Labels: 3
15
17